
מוזמנים:
אריאל אטיאס



 - שר הבינוי והשיכון

מרדכי מרדכי



 - מנכ"ל משרד הבינוי והשיכון

צביה אפרתי



- ראש ענף מרכז עירוני-אכלוס, משרד הבינוי והשיכון

שרה צימרמן



- מנהלת אגף נכסים ודיור, משרד הבינוי והשיכון

ישראל שוורץ



- סמנכ"ל בכיר לאיכלוס, משרד הבינוי והשיכון

אבנר סעדון



- אגף כלכלה, משרד ראש הממשלה

יצחק – שעייה ישועה


- מנכ"ל, מרכז המועצות האזוריות

דוד קשני



- ארגוני סיוע לדיריים

אוהד דנוס



- יו"ר לשכה שמאי מקרקעין בישראל, לשכת שמאי מקרקעין

אומיד סולימני



- חובר ועד, לשכת שמאי מקרקעין

ענת קוברסקי



- יועצת משפטית, לשכת שמאי מקרקעין ישראל

יעל אדיב



- רכזת קשרי ממשל, התאחדות הסטודנטים

נדיה מוגילבסקי



- עו"ד, אגודה לצדק חברתי

שרי קרוניש



- אדריכלית, עמותת במקום,- מתכננים למען זכויות תכנון

ירון ביבי



- מנהל מינהל מקרקעי ישראל

דורון דרוקמן



- מ"מ מנהל מינהל התכנון,  משרד הפנים

אפרת דו יחיא



- עו"ד, לשכה משפטית, משרד הפנים

בני זלמנוביץ



- עו"ד, לשכה משפטית, משרד הפנים

ראובן קוגן



- סגן הממונה על התקציבים, משרד האוצר

יאיר פינס



- רפרנט בינוי וממ"י, משרד האוצר

מנחם זלוצקי



- אגף שטחים פתוחים, המשרד להגנת הסביבה

שחר סולר



- אגף תכנון סביבתי, המשרד להגנת הסביבה

טל רותם



- לשכה משפטית, המשרד להגנת הסביבה

רומן שיינפלד



- אגף תכנון סביבתי, המשרד להגנת הסביבה

איתן אטיה



- מנכ"ל פורום ה-15, מרכז השלטון המקומי

שלמה נער



- מהנדס, עיריית אשדוד, מרכז השלטון המקומי

ערן אברהמי



- סמנכ"ל לתכנון ארגן ומ"מ, מרכז השלטון המקומי

גיל אייזנשטיין-קנה


- יו"ר ועד עובדים ארצי, ועד עובדי מינהל מקרקעי ישראל

אשר ביטון



- יו"ר ועד עובדי מחוז ירושלים, ועד עובדי מינהל מקרקעי 

                                                                      ישראל

זילפה אברישמצ'י


- יו"ר ועד לשכה ראשית, ועד עובדי מינהל מקרקעי ישראל

ערן ליבנה



- יו"ר ועד מחוז צפון, ועד עובדי מינהל מקרקעי ישראל

שרון מזרחי



- חבר ועד לשכה ראשית, ועד עובדי מינהל מקרקעי ישראל

שני סוקול



- דוברת ורכזת פעילות ציבורית, עמותת במקום

ניצן תנעמי



- מקדמת מדיניות, רבנים למען זכויות אדם

ברברה אפשטיין



- מנכ"ל עמותת סינגור קהילתי

רב אריק אשרמן



- מזכ"ל שומרי משפט – רבנים למען זכויות אדם

רחל לוי




- דיירת חב' עמידר ומועמדת לפינוי מדירתה

ברכה ארג'ואני



- יו"ר הארגון לזכויות הדיור

רונן בכורי



- פעילה, הארגון לזכויות הדיור

אסתי בכורי



- פעילה, ארגון לזכויות דיור

אביבה לנקרי



- ארגון לזכויות הדיור

יהודית אילני



- מנהלת סניף סינגור קהילתי, רבנים למען זכויות אדם

פהדה אל ריפי



- דיירת חלמיש, רבנים למען זכויות אדם

סמירה קאדי



- נציגת דיירים, רבנים למען זכויות אדם

גיל סער




- מנכ"ל חברת חלמיש

גלעד בר אדון



- מנכ"ל חברת פרזות

יעקב קארו



- מנהל מח' נכסים, חב' פרזות

ערן כהן




- מזכיר וסמנכ"ל תקשורת, חברת עמידר

שלומי נבון



- מנהל אגף גבייה ודיור, חברת עמידר

יעקב ברוש



- מנכ"ל עמידר

יובל כהן



- מנכ"ל חב' עמיגור

ניסים בובליל



- נשיא התאחדות הקבלנים והבונים בישראל

מרדכי כידור



- מנכ"ל, התאחדות הקבלנים והבונים בישראל

יואב דן




- מתכנן, החב' להגנת הטבע

איריס האן



- מתכננת, החב' להגנת הטבע

עופר ענבר



- פעיל, מגמה ירוקה

כרמית יוליס



- עו"ד, ייעוץ וחקיקה, משרד המשפטים

אריה ווקנין



- מנהל תחום חירום, המשרד לענייני גמלאים

כרמית פינץ קדמי


- מנהלת אגף התכנון הפיזי, משרד התיירות

יאיר אלגאוי



- עו"ד, מזכיר ארצי, הסתדרות עובדי המדינה

גיל גן-מור



- עו"ד, האגודה לזכויות אזרח

מורן נזרי



- רכזת קשרי ממשל, מגמה ירוקה

טל גולדמן



- פעיל, מגמה ירוקה

עדי ארבל



- מנהל פרויקטים, מגמה ירוקה

מיכה דרורי



- מנהל המחלקה המשפטית, התנועות קיבוציות

ניאל פלג



- מתמחה, המחלקה המשפטית, התנועה ליהדות מתקדמת

רנית נחום הלוי



- כתבת בדה-מרקר

יועצת משפטית: אתי בנדלר

מנהלת הוועדה:
לאה ורון
רשמה:
יפעת שפרכר

יישום חוק רשות מקרקעי ישראל
היו"ר כרמל שאמה:

בוקר טוב, אני מתכבד לפתוח את ישיבת ועדת הכלכלה. על סדר היום כמה נושאים שקשורים לשוק הדיור. הראשון הוא יישום חוק רשות מקרקעי ישראל, השני זה הדיור הציבורי. זה לא סוד שוועדת הכלכלה היא זו שדנה והכינה את התיקון לחוק מקרקעי ישראל שמאפשר את הקמת רשות מקרקעי ישראל, מה שידוע כרפורמה במקרקעי ישראל. זאת הייתה הבשורה הראשונה של הממשלה לעם ישראל בעניין שוק הדיור ושוק המקרקעין. דיברנו על שיכלול השוק, על פישוט, על חיסול בירוקרטיה ועל יצירת שוק מקרקעין גמיש יותר ויעיל יותר. היום אנחנו כמעט שנה וחצי אחרי. היינו רוצים לשמוע לאן הגענו, במה התקדמנו, מה עוד נשאר כמכשלה בדרך להשגת היעד בצורה מושלמת. 

עם ישראל השתחרר לפני אלפי שנים משעבוד במצרים. היום אנחנו משועבדים למחירי הדירות הגבוהים, ל-4 קירות ולקורת גג. מחירי הדיור פוגעים בעיקר בשכבות החלשות. בכל חודש עולים מחירי הדיור, בעיקר שכר הדירה. מעבר לזה שזה יכול לאיים על יציבות המחירים, על יציבות המערכת הפיננסית, כל חודש שעולה בו שכר הדירה אומר שלמי שאין דירה, שאלו השכבות החלשות, משלם יותר כסף לשכבות החזקות. זה הדבר שהכי מרחיב פערים במדינת ישראל ובחברה הישראלית.  אני לא צריך להסביר מה המשמעות של הרחבת פערים חברתיים. זה אומר שמי שאין לו דירה מעביר מידי חודש יותר כסף למי שיש לו דירה. גם הפערים ברמת ההון, העושר יוצרים פערים נוספים של מאות אלפי שקלים ומיליוני שקלים על מי שהחלום של דירה, שזה דבר בסיסי, הולך ומתרחק ממנו.

העלאת הריבית, שעליה הודיע נגיד בנק ישראל, היא צעד מבורך. הנגיד היה הראשון לירות ולכוון ישר לתוך הבועה. הוא לא יורה יריות בנשק סרק ובאוויר. אני מברך אותו, למרות..

ישראל אייכלר:
הוא לא מצליח.

היו"ר כרמל שאמה:
הוא לא יכול להצליח לבדו, אבל הוא היחידי שעשה עד הרגע דברים משמעותיים. אנחנו ערב החקיקה של הוד"לים. אני יודע שהמשרד שלך, אדוני השר, מותח את האיברים בעניין השיווק עד הקצוות. המגבלות מוכרות. ניכר שאתם עושים 100% מאמץ. בטווח הקצר אנחנו לא עם ישועה מלאה לציבור. אני רוצה לשמוע על הפעלת הרשות. 2 תיקונים משמעותיים שהוועדה הכניסה להצעת החוק הממשלתית היו התקנות שהמשרד שלך התחייב למניעת ריכוזיות בשוק המקרקעין, הגברת התחרותיות כדי שלא ייווצרו לנו כאן טייקוני נדל"ן שמחזיקים קרקע ומעוותים את השוק, והקמת קרן ירוקה לפי סעיף 4כב לחוק. קבענו בוועדה שאחוז מהכנסות המינהל ילכו לשמירת שטחים פתוחים. אנחנו זוכרים את הצעקות והזעקות של הארגונים הירוקים. זאת אחת התשובות שנתנו לעניין. 

אני מודה לך, אדוני השר, שהגעת. אני יודע שיש לך ישיבה אצל ראש הממשלה. אני יודע ששינית את לוח הזמנים שלך כדי לכבד את הבקשה של ועדת הכלכלה להופיע בפניה. אנחנו מודים וגם זוכרים לך את זה.

אריאל אטיאס:

בוקר טוב, אדוני היושב-ראש, חברי הכנסת וכל הנכבדים שיושבים כאן. בפתיחת דבריך, אדוני היושב-ראש, ניכר היה שאתה רוצה למתוח את הדיון, לא להתעסק רק בנושאים של תקנות המקרקעין. זה בסדר גמור. זאת ההזדמנות להגיד לחברים איפה אנחנו אוחזים בעולם של הרפורמה במינהל מקרקעי ישראל. הרפורמה אמנם עברה בחוק, אבל בחוק יש שורה שנתנה ברקס גדול לרפורמה. יש שורה בחוק שאומרת שעד שאין הסכם קיבוצי לא יהיה שינוי מבני ארגוני. החוק הזה עבר. גם כשהייתי חלק מרכזי בניסוח שלו היו חלק מהדוברים של הממשלה שדיברו על העברת הבעלות כרפורמה הגדולה. זה חשוב להעביר בעלות, זה לא הכי חשוב. 

כמי שעומד בראש מועצת מקרקעי ישראל בשנתיים האחרונות הדבר הכי חשוב למינהל זה לעשות רפורמה ארגונית מבנית כך שהמינהל יתאים את עצמו לשינויים שהתחוללו בכמה העשורים האחרונים. במשך 60 שנה הוא עובד באותו מבנה. אני לא רוצה להלאות אתכם ולדבר על עובדים מסוג כזה או אחר, אבל המינהל זקוק דחוף, כבר לפני מספר שנים, לשינוי מבני ארגוני. ברגע שכתבנו שורה כזאת, שלכאורה היא שורה תמימה שאומרת שעד שאין הסכם קיבוצי לא תחול הרפורמה, זה אומר שאי אפשר לנייד עובדים, אי אפשר להחליף עובדים, אי אפשר לפטר עובדים, אי אפשר לעשות הסכמי פרישה, אי אפשר לעשות כלום. איפה זה אוחז? זה אוחז בזה שהיו למעלה מ-5,7 דיונים בהשתתפות ראש הממשלה, עשרות דיונים שלי עם אגף תקציבים, עם ההסתדרות, עם יושב-ראש ההסתדרות, עופר עיני, שכוחו רב בלהחליט מתי הוא פותח ומתי הוא סוגר. הנושא הזה, לצערי הרב, של הרפורמה במינהל מקרקעי ישראל נכון לרגע זה לא מתבצע. אני אומר לצערי הרב, כיוון שאני חושב שאזרחי ישראל נפגעים מזה. אנחנו לא יכולים לבצע הרבה דברים שאנחנו רוצים ויכולים לבצע. זאת הייתה טעות להכניס שורה בחוק שנותנת כוח רב מידי למישהו להחליט מתי תהיה רפורמה ומתי לא. אני בכוונה מסייג את דבריי, כי כל שבועיים יש לנו ישיבה שבה אומרים שבשבוע הבא זה נסגר. יש לנו גם היום ישיבה. יכול להיות שזה ייסגר היום. מכיוון שאני מכיר את זה כל כך הרבה פעמים אני מסייג את דבריי כדי שלא נשלה את עצמנו. אני יכול להעריך שזה לא ייסגר היום.

היו"ר כרמל שאמה:

מה הפערים?

אריאל אטיאס:
יש הסדר שאומר שיתנו הסדרי פרישה לכמות מסוימת של עובדים. הכל מרצון, לא כופים על אף אחד.  מה שלא מסודר זה שאני רוצה שתהיה למינהל גמישות ניהולית, שלא תהיה מציאות שכל עובד שנכנס הוא מעכשיו עד הפנסיה, לא משנה אם הוא עומד ביעדים, אם הוא עונה תשובות, אם הוא מצליח לעשות את מה שהממונים עליו מבקשים ממנו. זה יכול להתאים לפקידות ברמות נמוכות, זה לא יכול להתאים בתפקיד שמחזיק קרקעות, בהיקפי עסקאות. לאורך ורוחב השדרה כל מה שקשור לקרקע קשור למינהל, החל בתעשייה, דרך המלונאות והעולם של המגורים. הגמישות הניהולית הזאת חשובה מעין כמוה, בלעדיה כל הרפורמה לא מאוד משמעותית. זה דורש הסכמה. גם משרד האוצר היה מוכן ללכת דרך ארוכה וגם ההסתדרות הלכה דרך ארוכה. בסוף צריך לחבר בין הדברים האלה. צריך לעשות איזו שהיא טלטלה יותר משמעותית. לדעתי – גם אמרתי את זה לראש הממשלה - הייתה טעות להכניס את השורה הזאת בחוק. זה היה כחלק מעסקת החבילה בהקמת הממשלה. הצליחו להכניס שם כמה דברים.  השורה הזאת לא נתנה לנו להתקדם.

היו"ר כרמל שאמה:
אם נעביר תיקון זה יפתור את הבעיה?

אריאל אטיאס:
גם הנושא הזה עלה. אלה שיקולים שראש הממשלה צריך לשקול. 

ישראל אייכלר:
מלחמת עולם.

אריאל אטיאס:
אם אתם שואלים אותי אם יש פתרונות, אז יש פתרונות. חייבים שיהיו פתרונות.  בסוף זה יהיה. חבל שזה לוקח יותר זמן ממה שצריך. זה דבר יותר חשוב מכל העברת בעלות.  אם העברת את כל הבעלויות ואתה לא נותן גמישות ניהולית, מאחד מחוזות, משנה אנשים, נותן דם חדש במינהל אתה בעצם לא עשית כלום. זה הדבר הכי חשוב.

היו"ר כרמל שאמה:

אני מסכים איתך.

הישיבה ננעלה בשעה 10:15
